קרוב למלאכים
צוהר בחלון הוא תריס לירושלים ; שער של ברזל שורק לאבנים ; רוח בווילון היא חסד השמיים ; ותפילת ערבית זכה כניגונים ; הד מן המדרון פורש לעיר כנפיים ; ואני השר - וההרים עונים. ; סמטאות צרות ורחוב יורד העירה ; גרם מדרגות כמו שביל מוליך לגיא ; ארגמן נרקם הוא שמש שהחווירה ; גג ומגדלים קורצים מעל התוואי ; עיר של מלמלה את השכונות הסתירה ; אך אני מביט - היא אור בשתי עיני. ; בית עולם יתום, מנזר חתום בעצב ; עיר של נחמות היא כותל מערב ; שבע אחיות עולות בהר כעשב ; אלף נשמות סופדות תשעה באב ; העצבות שקטה וצעיפיה כסף ; ואני שותק - ושתיקתה זהב. ; המולת השוק היא זמר של ימיה ; חג בה תבלינים ובושם של פרחים ; אורנים וצל - שבת לרחמיה ; על אבק הזמן שמיים נמוכים ; ואני השר, מביט, שותק, שומע ; נח בה כל ימי קרוב למלאכים.; 